Ricky Rosselló
Ricardo Antonio "Ricky" Rosselló Nevares (rođen 7. marta 1979) jeste političar i univerzitetski profesor iz Portorika, i trenutni guverner Portorika. Također je i predsjednik Nove progresivne stranke Portorika. Diplomirao je na MIT-u i Univerzitetu u Michigenu. Sin je bivšeg portorikanskog guvernera Pedra Rossella. Rosselló je 2010. osnovao političku grupu Boricua ¡Ahora Es! (bos. Portorikanci, vrijeme je!) koja se zalagala za promjenu trenutnog političkog statusa Portorika. Nakon nekoliko godina lobiranja, 20. septembra 2015. na političkom skupu održanom u koloseumu Roberto Clemente izjavio je da će se kandidirati za guvernera Portorika kao član Nove progresivne stranke. Na guvernerskim izborima održanim 8. novembra 2016. izabran je za budućeg guvernera Portorika, pobijedivši svog glavnog protivnika Davida Berniera iz Narodne demokratske stranke.